ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/16-07/01-11

URBROJ:2178/15-05-16-1

Nova Gradiška,21. prosinac 2016.

**ZAPISNIK**

sa 51. sjednice Školskog odbora održane 21. prosinca 2016. god. s početkom u 15.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i istaknula da je na sjednici Školskog odbora prisutno šest članova Školskog odbora, i to: gosp. Tomislav Wirth, gđa. Ivana Gajski-Berić, gosp. Franjo Matijašević, gosp. Ivan Lozinjak, gosp. Dario Marenić te gđa. Ljiljana Ptačnik.

Sjednici nije prisutna gđica. Valentina Buljubašić koja je svoj nedolazak ispričala.

Predsjednica Školskog odbora je predložila usvajanje dnevnog reda koji se sastojao od sljedećih točaka:

DNEVNI RED:

1. Usvajanje zapisnika sa 50. sjednice Školskog odbora

2. Donošenje rebalansa za 2016. god.

3. Usvajanje financijskog plana za 2017. god. i projekcije za 2018. i 2019. god.

4. Razno:

Ravnateljica škole je prije usvajanja predloženog zapisnika zamolila da se zapisnik dopuni točkom dnevnog reda donošenje Odluke o izmjenama i dopunama Godišnjeg plana i programa rada škole za školsku godinu 2016./2017. Odluka je bitna zbog promjene datuma početka drugog obrazovnog razdoblja, a sukladno preporuci MZO-a te Upravnog odjela za obrazovanje, šport i kulturu Brodsko-posavske županije.

Predsjednica Školskog odbora je potom predložila na usvajanje dopunjeni dnevni red koji se sastojao od sljedećih točaka:

1. Usvajanje zapisnika sa 50. sjednice Školskog odbora

2. Donošenje rebalansa za 2016. god.

3. Donošenje financijskog plana za 2017. god. i projekcije za 2018. i 2019. god.

4. Donošenje Odluke o izmjenama i dopunama Godišnjeg plana i programa rada škole za školsku godinu 2016./2017.

5. Razno

**Članovi Školskog odbora su sa šest glasova za usvojili Dnevni red 51. Sjednice Školskog odbora.**

**1. Usvajanje zapisnika sa 50. sjednice Školskog odbora**

U prvoj točki dnevnog reda predsjednica Školskog odbora je istaknula da su članovi odbora uz poziv za sjednicu dobili i zapisnik sa 50. sjednice te zamolila članove da iznesu svoje primjedbe ili dopune ako iste imaju na sačinjeni zapisnik.

**Članovi Školskog odbora nisu imali primjedbi ni dopuna na predloženi zapisnik te je zapisnik sa 50. sjednice Školskog odbora usvojen sa šest glasova za.**

**2.** **Donošenje rebalansa za 2016. god.**

Vezano uz drugu točku dnevnog predsjednica Školskog odbora je zamolila računovotkinju škole gđicu. Podobnik da upozna članove odbora sa naznačenom točkom dnevnog reda.

Računovotkinja škole je između ostalog upoznala članove Školskog odbora sa sljedećim:

Izmjene i dopune financijskog plana za 2016. izrađene su temeljem zahtjeva Brodsko-posavske županije, Upravnog odjela za obrazovanje, šport i kulturu.

Izmjenama i dopunama financijskog plana ukupni prihodi i primici te rashodi i izdaci su utvrđeni u iznosu 1.416.699,87 kn odnosno iskazano je povećanje u odnosu na izvorni plan u iznosu 514.907,87 kn ili 57,10 %. Najveće promjene su iskazane na izvoru financiranja pomoći s obzirom da je školi odobren projekt mobilnosti u sklopu programa Erasmus+.

Računovotkinja je nadalje upoznala članove odbora sa svim izvorima koji čine izmjene i dopune financijskog plana za 2016. god. kako s planom prihoda i primitaka tako i s planom rashoda i izdataka.

**Članovi Školskog odbora su prihvatili i donijeli Rebalans financijskog plana za 2016. god. sa šest glasova za.**

**3. Donošenje financijskog plana za 2017. god. i projekcije za 2018. i 2019. god.**

U trećoj točki dnevnog reda predsjednica Školskog odbora je zamolila računovotkinju škole gđicu. Podobnik da upozna članove odbora s prijedlogom financijskog plana za 2017. god. i projekcijama za 2018. i 2019. god.

Vezano uz prijedlog financijskog plana za 2017. god. gđica. Podobnik- računovotkinja škole je istaknula da u skladu s uputama Županije prijedlog financijskog plana sadrži procjenu prihoda i primitaka iskazanih po vrstama te plan rashoda i izdataka razvrstanih prema proračunskim klasifikacijama odnosno izvorima financiranja i to na trećoj razini računskog plana za 2017.godinu, a za 2018. i 2019. na drugoj razini računskog plana, a sukladno Zakonu o proračunu kojim je propisano da predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za slijedeće dvije proračunske godine do kraja tekuće godine, i to u roku koji omogućuje primjenu proračuna od 1. siječnja godine za koju se donosi proračun.

Potom je članove odbora upoznala sa planom prihoda i primitaka po kontima i vrstama, planiranim rashodima i izdacima po kontima i vrstama kao i s projekcijama plana za 2018. i 2019. god.

Članovi Školskog odbora nisu imali dodatnih pitanja pa je predsjednica Školskog odbora predložila financijski plan s projekcijama na usvajanje.

**Nakon provedenog glasovanja predsjednica Školskog odbora je konstatirala da je Financijski plan za 2017. kao i projekcije za 2018. i 2019. god. prihvaćen i donesen sa šest glasova za.**

**4. Donošenje Odluke o izmjenama i dopunama Godišnjeg plana i programa rada škole za školsku godinu 2016./2017.**

U četvrtoj točki dnevnog reda ravnateljica škole je upoznala članove Školskog odbora s preporukama MZO-a te Upravnog odjela za obrazovanje,šport i kulturu Brodsko-posavske županije u kojima je školama preporučeno da drugo obrazovno razdoblje ove školske godine počne 16.1.2017. god. umjesto kako je to već ranije Odlukom ministra utvrđeno 12.1.2017. god. te da Odluku o početku drugog obrazovnog razdoblja 16.1.2017. god. donesu Školski odbori.

Budući da je školski odbor tijelo koje upravlja školom i koje u svojim ovlastima između ostalog ima i donošenje godišnjeg plana i programa rada škole, ravnateljica škole je zamolila članove Školskog odbora da donesu Odluku o izmjenama i dopunama Godišnjeg plana i programa rada škole za školsku godinu 2016./2017.

**Članovi Školskog odbora su sa šest glasova za donijeli sljedeću:**

**ODLUKU**

o izmjenama i dopunama

Godišnjeg plana i programa rada škole za školsku godinu

2016./2017.

1. Usvaja se izmjena i dopuna Godišnjeg plana i programa Elektrotehničke i ekonomske škole KLASA: KLASA:602-03/16-07/09 URBROJ:2178/15-05-16-1, usvojenog na sjednici Školskog odbora dana 26. rujna 2016. godine.
2. U Godišnjem planu i programu rada Elektrotehničke i ekonomske škole,Nova Gradiška na stranici 31. pod ORJENTACIJSKI KALENDAR RADA ŠKOLE u dijelu teksta koji se odnosi na trajanje drugog polugodišta mijenjaju se podaci na način:

* Drugo polugodište traje od 16. siječnja 2017. godine do 14. lipnja 2017. godine, a za učenike završnih razreda srednje škole do 19. svibnja 2017. godine.
* Zimski odmor učenika počinje 27. prosinca 2016. godine, a završava 13. siječnja 2017. godine.

1. U Godišnjem planu i programu rada Elektrotehničke i ekonomske škole, na stranici 39. u točki 7.6. ZNAČAJNI DATUMI, u dijelu koji se odnosi na mjesec siječanj,

* redak prvi koji se odnosi na trajanje učeničkih praznika u siječnju mijenjaju se podaci na način:

|  |  |  |
| --- | --- | --- |
| **2.1. – 13.1.2017.** | - | Učenički praznici |

* redak peti koji se odnosi na početak nastave u drugom polugodištu mijenjaju se podaci na način:

|  |  |  |
| --- | --- | --- |
| **16.1.2017.** | ponedjeljak | Početak nastave u drugom polugodištu |

1. Ove izmjene i dopune Godišnjeg plana i programa rada Elektrotehničke i ekonomske škole,Nova Gradiška, čine sastavni dio Godišnjeg plana i programa Elektrotehničke i ekonomske škole, Nova Gradiška, KLASA: KLASA:602-03/16-07/09 URBROJ:2178/15-05-16-1, usvojenog na sjednici Školskog odbora dana 26. rujna 2016. godine.

**5**. Ova odluka stupa na snagu danom donošenja i objavit će se na stranici Elektrotehničke i ekonomske škole, Nova Gradiška te oglasnoj ploči škole.

**5. Razno:**

Zadnju točku dnevnog reda otvorila je predsjednica Školskog odbra koja je istaknula da su ravnatelji osnovnih i srednjih škola imali sastanak kod osnivača. Osnivač je napomenuo ravnateljima da škole ne mogu ulaziti u projekte bez njihove suglasnosti, budući da osnivač ne može sredstvima sudjelovati u realizaciji projekata. Isto tako osnivač je predložio nekoliko škola za energetsku obnovu. U prijedlogu su se našle i neke škole koje su već u nekoliko godina unatrag obnovljene.

Riječ je potom dobila ravnateljica škole koje se isto tako osvrnula na navedeni sastanak te istaknula da od škola koje su uvrštene kao moguće za obnovu ima i škola s Novogradiškog područja. Hoće li iste proći za obnovu to će se tek vidjeti.

Nadalje je ravnateljica kao veliki problem istaknula ponovno parket. Parket u nastavno-sportskoj dvorani se ponovno podignuo i to dužine oko 6 m. i visine 20 cm. Nakon kontakta sa osnivačem bili smo primorani isti razrezati te s utezima pokušati isti poravnati. Na takvom parketu se upravo održava zimska liga u malom nogometu kao i razni turniri. Županija nema namjeru ništa poduzimati dok se ne riješe vlasnički odnosi. Ravnateljica je mišljenja da bi se trebao organizirati sastanak sa županom, gradonačelnikom i predstavnicima škole kao bi se razriješilo pitanje vlasništava nastavno-sportske dvorane.

Problem je i postojanje certifikata B razine kako je već spomenuto na prošloj sjednici. Škola će poduzeti sve potrebne radnje uz dobivenu suglasnost članova Školskog odbora na prošloj sjednici Školskog odbora za ishodovanje D razine certifikata kojeg će škola platiti iz vlastitih sredstava, a koji je nužan za apliciranje za dobivanje sredstva koja bi bila usmjerena na obnovu dvorane.

Smatra da je jedino rješenje kod parketa u dvorani podizanje kompletnog parketa i postavljanje hidro izolacije kao preduvjeta za postavljanje parketa i rješavanje nastalog problema.

U daljnjem tijeku sjednice ravnateljica je istaknula da su na školu pristigle tri zamolbe vezane uz prostor nastavno-sportske dvorane i to:

**1.** Saveza sportova za korištenje prostora nastavno sportske dvorane od 2.1.2017. do 31.12.2017. god. budući da ugovor koje je sklopljen za korištenje dvorane istječe 31.12.2016. god.

**2.** ŽOK Nova Gradiška za korištenje južnog ostakljenog dijela nastavno-sportske dvorane za postavljanje reklama sponzora kluba za god 2017. , budući da sa 31.12.2016. god. istječe sklopljeni ugovor.

**3.** NK „Sloga“ Nova Gradiška koji u zamolbi mole Školski odbora da se umanji cijena sata korištenja nastavno-sportske dvorane sa 200,00 kn po satu korištenja na 100,00 kn po satu korištenja navedenog prostora, a koji se koristi za održavanja zimske lige malog nogometa.

**Članovi Školskog odbora nakon što su primili na znanje informacije koje su navedene u zamolbama korisnika donijeli su sa šest glasova za vezano uz prve dvije zamolbe sljedeću:**

**O D L U K U**

**o davanju na korištenje prostora u nastavno-sportskoj dvorani**

Daje se na korištenje prostor nastavno-sportske dvorane uz iznose za korištenje istih kako slijedi:

|  |  |  |  |
| --- | --- | --- | --- |
| R.br. | Prostor | Površina | Minimalna početna cijena naknade za korištenje prostora |
| **1.** | Ženski odbojkaški klub Nova Gradiška | Južni ostakljeni dio zida u  nastavno sportskoj dvorani  od 2.1.2017. do 31.12.2017. | 5% po osnovi prihoda ostvarenog  od svakog potpisanog sponzorskog ugovora |
| **2.** | Savez sportova Nova Gradiška | Nastavno-sportska dvorana  02.01.2017. do 31.12.2017. | 50,00 kn po satu korištenja, sukladno odluci Upravnog odjela za obrazovanje, šport i kulturu |

**1.** ŽOK-u se obratio školi sa zamolbom za korištenje južnog ostakljenog dijela zida u nastavno-sportskoj dvorani za postavljanje reklama sponzora. Budući da se radi o pomoći sponzora ŽOK-u koji postižu značajne uspjehe u natjecanjima, Školski odbor je suglasan dati na korištenje navedeni prostor te je shodno tome odredio minimalnu cijenu od 5% iznosa po sklopljenom sponzorskom ugovoru. Budući da u kriterijima osnivača ne postoji mogućnost takovog davanje na korištenje prostora nastavno-sportske dvorane, Školski odbor je odredio minimalan iznos kojim će škola uprihodovati dio prihoda, a istovremeno podržati daljnja nastojanja ŽOK-a, Nova Gradiška za postizanje još boljih uspjeha.

**2.** Savez sportova, Nova Gradiška se kao i prijašnjih godina obratio školi sa zamolbom za korištenje nastavno sportske dvorane za treninge i utakmice za dio članica Saveza sportova i to ŽOK-a, Rukometnog kluba ( muškog i ženskog), MNK Unitas te KK Strmac, DŠR Nova Gradiška i Teniski klub Nova Gradiška. Budući da je odlukom Upravnog odjela za obrazovanje,šport i kulturu utvrđena naknada od 50,00 kn po satu korištenje, Školski odbor je suglasan da se i prostor nastavno-sportske dvorane škole i za 2017. god. ustupi na korištenje Savezu sportova.

**Što se tiče treće zamolbe članovi Školskog odbora su sa pet glasova za i jednim suzdržanim glasom odlučili:**

* da nisu u mogućnosti udovoljiti navedenoj zamolbi.

Naime, članovi Školskog odbora su mišljenja da postavljeni kriteriji za korištenje prostora i opreme trebaju vrijediti jednako prema svim korisnicima. Isto tako sredstva koja se dobiju od korištenja prostora škole i nastavno-sportske dvorane čine vlastiti prihod škole. U planu trošenja vlastitih prihoda sukladno Financijskom planu škole za 2017. god. ista su namijenjena za nabavku potrebne opreme u školi koja bi trebala dodatno pomoći našim učenicima u stjecanju znanja i vještina u područjima za koja se obrazuju.

Budući da su iscrpljene sve točke dnevnog reda 51. sjednica školskog odbora je okončana u 16.20 sati.

Zapisničar: Predsjednica Školskog odbora:

Vesna Batalo,dipl.iur. Ljiljana Ptačnik,prof.